b'\n_START_ARTICLE_\nFinska (pesni\xc5\xa1ka zbirka)\n_START_PARAGRAPH_\nFinska je pesni\xc5\xa1ka zbirka Milana Vinceti\xc4\x8da. Zbirka je iz\xc5\xa1la leta 1988 pri zalo\xc5\xbebi Emonica.\n_START_SECTION_\nVsebina\n_START_PARAGRAPH_\nZbrika je sestavljena podobno kot Vinceti\xc4\x8dev prvenec Zanna. Uvodna in zadnja pesem obdajata \xc5\xa1est ciklov, vsak izmed njih vsebuje sedem pesmi. Na za\xc4\x8detku vsakega cikla je nenaslovljena pesem; ostale pesmi imajo naslove, enake naslovu cikla. Formalna in vsebinska zgradba sta prav tako blizu zbirki Zanna, le da je v Finski ve\xc4\x8d \xc5\xbeenskih pesmi. Slednje so skrivnostne, introvertirane._NEWLINE_V tej pesni\xc5\xa1ki zbirki se avtor ukvarja tudi z balado, pesemsko obliko iz romantike. Vendar jo postmoderno predela, tako da izgublja svoje temeljne zna\xc4\x8dilnosti, baladno strukturo in romanti\xc4\x8dno baladno snov. Vinceti\xc4\x8d vse to pu\xc5\xa1\xc4\x8da ob strani in se ukvarja z vpra\xc5\xa1anji, ki so romanti\xc4\x8dni baladi neznana.'